《玉兰歌题黄雨石帐额》
明代·韩上桂

楚有异卉疑雕玉，九畹芳条分瑞族。映月如梅莫辨姿，迎风似瑞微闻馥。

此花向在幽谷间，露冷烟迷祇付閒。一朝写入仙郎帐，深壑奇英俨可攀。

粉署流香暗相接，昼梦冉冉来蝴蝶。呼吸能来肺腑清，顾玩恍若光华烨。

仙室何人许数寻，臭味语语见同心。操传玉轸犹堪听，气溢金尊可共斟。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。